Suchinthana/ta-wikipedia huggingface dataset:
கேசவன்

கேசவன் என்ற பெயர் இந்து சமயத் தோத்திரமான விஷ்ணு சஹஸ்ரநாமத்தில் இரண்டு முறை வரும் பெயர். 23-வது பெயராகவும், 648-வது பெயராகவும் வருகின்ற பெயர். விஷ்ணுவின் முக்கியமான பன்னிரு பெயர்களில் முதற் பெயர். இதற்கு பல விதப் பொருள்கள் சொல்லப்படுகின்றன.

மகாபாரத காவியத்தில், திருதராட்டிரன் கிருஷ்ணரின் வேறு பெயர்களை கூறுமாறு சஞ்சயனிடத்தில் கேட்கும் போது, கிருஷ்ணருக்கு கேசவன் என்ற பெயரும் உள்ளதாக தெரிவித்தான்.

 'குழலழகர்' அல்லது 'அழகிய கூந்தலை உடையவர்' என்று ஒரு பொருள். ஆதி சங்கரருடைய உரையில் இதை 'கறுத்துச் சுருண்டு சேர்ந்து இணங்கி இருக்கும் அழகிய கேசங்கள் உள்ளவர்' என்கிறார். நரசிங்க வடிவில் விஷ்ணுவின் பிடரிமுடி மிக அழகானது. வால்மீகி ராமாயணத்தில் ராமரின் கேசங்களின் அழகை மாரீசனும், விசுவாமித்திரரும் வர்ணிக்கின்றனர். ஸ்ரீமத் பாகவதத்தில் கோபிகளும் கண்ணனின் கேசங்களை வர்ணிக்கின்றனர்.

 கேசி என்னும் அசுரனைக் கண்ணன் கொன்றதால் கேசவன் என்ற பெயர் என்று விஷ்ணு புராணம் கூறுகிறது. இதை ஆமோதித்து விஷ்ணு சஹஸ்ரநாமத்திலேயே 'கேசிஹா' - கேசியைக் கொன்றவர் என்ற பெயரும் வருகிறது.

 க: - பிரம்மா, அ: - விஷ்ணு, ஈச: - சிவன் ஆகிய இம்மூன்று வடிவங்களையும் தம் வசத்தில் கொண்டவர், என்றும் இன்னொரு பொருள் கூறுகிறார் ஆதி சங்கரர். இதனால் 'கேசவ' என்ற சொல், பெயரும் உருவமுமில்லாத பரம்பொருளைக் குறிப்பதாகும் என்பது அத்வைத வேதாந்தத்தின் கூற்று.

 'சூரியன் முதலானவர்களிடமுள்ள கிரணங்களுக்குரியவர்' என்பது இன்னொரு பொருள். இதுவே வேறுவிதமாகவும் சொல்லப்படுகிறது: சூரியன் முதலிய ஒளி மண்டலங்களில் தன் நுண்ணிய ரோமம் போன்ற ஒளிக் கதிர்களைப் பரவச் செய்தும் அம்மண்டலங்களில் உள்ளுறைபவனாகவும் ஒளி விடுபவர்.

 பிரம்மா, விஷ்ணு, சிவன் இம்மூவரும் கேசங்கள் எனப்பெறுவர். அவர்களை சக்தியாகக்கொண்ட பரம்பொருள்.

அக்னி, சூரியன், வாயு, என்ற மூன்று சக்திகள் கொண்டவர்.

அசுரர்களால் ஏற்பட்ட தொல்லை நீங்குவதற்காக தேவர்களால் வேண்டப்பட்ட விஷ்ணு தனது முடியிலிருந்து கரு நிறமும் வெண்ணிறமும் கொண்ட இரு கேசங்களைப்பிடுங்கி இவை கண்ணனாகவும் பலராமனாகவும் தோன்றி உதவுவர் என வரம் தந்தார் மற்றும் அவர் அசுரர்களை கொன்று விட்டார் என விஷ்ணு புராணம் கூறுகிரது.

 பராசர பட்டர் ஹரிவம்சத்திலிருந்து மேற்கோள் காட்டி சிவன் விஷ்ணுவிடம் சொல்லியதாகச்சொல்கிறார்: 'க: என்றால் பிரம்மா, ஈசன் என்றால் நான் சிவன். நாங்களிருவரும் உன் உடலிலிருந்து பிறந்தோம். அதனால்  உன் பெயர் கேசவன்'.

திருவாய்மொழியில்

நம்மாழ்வார் திருவாய்மொழியில் (10-2-1) கேசவன் என்னும் பெயரைச் சொல்லவே துன்பம் என்று பெயர் பெற்றன எல்லாம் கெடும்; ஞானம் பிறக்குமுன் செய்த பாவங்களும், பிறந்தபின் மறந்து செய்யும் பாவங்களும் தாமே அழியும். நாள்தோறும் கொடிய செயலைச் செய்யும் யமனுடைய தூதர்களும் வந்து கிட்டமாட்டார்கள், என்கிறார்:

கெடுமிடராய வெல்லாம் கேசவாவென்ன நாளும்
கொடுவினை செய்யும் கூற்றின் தமர்களும்குறுககில்லார்.

துணை நூல்கள்
 * சி.வெ. ராதாகிருஷ்ண சாஸ்திரி. ஶ்ரீ விஷ்ணு ஸஹஸ்ரநாம ஸ்தோத்திரம். சிமிழி வெங்கடராம சாஸ்திரி டிரஸ்ட். 1986.

 Shri Vishnu Sahasranama, with the Bhashya of Parasara Bhattar. Trans.Prof. A. Srinivasa Raghavan. Sri Vishishtadvaita Pracharini Sabha, Mylapore, Madras. 1983.

 Complete Works of Sri Sankaracharya, in the Original Sanskrit. Vol.V: Laghu Bhashyas. Samata Books. Madras. 1982

மேற்கோள்கள்

திருமாலின் பெயர்கள்
வைணவ சமயம்
மெந்தகாப்

மெந்தகாப் என்பது (மலாய்: Mentakab; ஆங்கிலம்: Mentakab; சீனம்: 文德甲) மலேசியா, பகாங் மாநிலத்தில், தெமர்லோ மாவட்டத்தில் அமைந்து உள்ள ஒரு நகரம். இந்த நகரம் முன்பு பாசிர் ராவா என்று அழைக்கப்பட்டது. பின்னர் பெயர் மாற்றம் பெற்று மெந்தகாப் என்று அழைக்கப்படுகிறது. 

இந்த நகரம் தெமர்லோ, லஞ்சாங், கம்போங் துவாலாங், மெங்காராக், மற்றும் கெர்டாவ் ஆகிய வட்டாரங்களுக்கு அருகில் உள்ளது. 1901-ஆம் ஆண்டு இந்த நகரை மாநிலத் தலைநகராக நியமிக்க மாநில அரசாங்கம் முடிவு செய்தது. இருப்பினும் நிலப் பற்றாக் குறையினால், குவாந்தான் நகரை மாநிலத் தலைநகராக நியமித்தது.

போக்குவரத்து தொடர்பு

தொடருந்து

மெந்தகாப் நகரில் மெந்தகாப் தொடருந்து நிலையம் உள்ளது. வடமேற்கு பகுதியில் இருந்து தென்பகுதிகளுக்குச் செல்லும் தொடருந்து தொடர்பு பாதை இந்த நகரைக் கடந்துதான் செல்கிறது.

சாலை

கோலாலம்பூர்-குவாந்தான் நெடுஞ்சாலை இந்த நகரைக் கட்ந்து செல்கிறது. அதனால் இந்தச் சாலை, போக்குவரத்துத் தொடர்புக்கு முக்கியப் பங்களிக்கிறது. இந்தச் சாலையின் வழி, இவ்வட்டார மக்கள் நாட்டின் முக்கிய நகர்களுக்கு செல்ல மிக எளிமையாக அமைகிறது.

வசதிகள்

வங்கிகள்

♣ ஆம் பைனாஸ் (AmFinance)

♣ சிஐம்பி (CIMB)

♣ மேய்பேங் (Public Bank)

♣ பப்பிளிக் பேங் (Maybank)

♣ அக்ரோ பேங் (Agro Bank Malaysia)

♣ எச்எஸ்பிசி (HSBC Bank)

♣ ஆர்எச்பிசி பேங் (RHB Bank)

♣ ஒங் லியோங் பேங் (Hong Leong Bank)

♣ ஈஓன் பேங் (EON Bank)

விடுதிகள்

♣ புக்கிட் பென்டேரா ரிசோட் (Bukit Bendera Resort)

♣ நியுடன் விலா விடுதி (Newton Villa Hotel)

♣ சர்விந்தன் விடுதி (Sherwinton Hotel)

♣ சுப்ரிம் விடுதி (Supreme Hotel)

தொலைத் தொடர்பு

♣ மெக்சிஸ் (Maxis (M) Bhd)

♣ செல்கோம் (Celcom (M) Bhd)

♣ டிஜி (DiGi (M) Bhd)

குடியிருப்பு பகுதிகள்

♣ தாமான் புக்கிட் பென்டேரா

♣ தாமான் சாகா

♣ தாமான் ரிம்பா

♣ தாமான் தூனாஸ்

♣ தாமான் சாகா இன்டா

♣ தாமான் புக்கிட் செர்மின்

♣ தாமான் மெந்தகாப்

♣ தாமான் கேஎஸ்எம்

♣ பத்து காபொர்

கல்வி

ஆரம்ப கல்வி

மெந்தகாப் நகரில் மொத்தம் பத்து ஆரம்ப பள்ளிகள் உள்ளது. அவை கீழ் வருமாறு:

♦ தேசிய வகை மெந்தகாப் தமிழ்ப்பள்ளி

♦ தேசிய வகை மெந்தகாப் 1 சீனப்பள்ளி

♦ தேசிய வகை மெந்தகாப் 2 சீனப்பள்ளி

♦ அபுபாகர் தேசிய பள்ளி

♦ தேசிய வகை மெந்தகாப் தோட்ட தமிழ்ப்பள்ளி

♦ மெந்தகாப் நகர தேசிய பள்ளி

♦ பத்து காப்போர் தேசிய பள்ளி

♦ சாதின் தேசிய பள்ளி

♦ தேசிய வகை இயொங் செங் லுவன் தோட்ட தமிழ்ப்பள்ளி 

♦ தேசிய வகை இயொங் செங் லுவன் சீனப்பள்ளி

இடைநிலை கல்வி

இந்நகரில் மூன்று இடைநிலைப்பள்ளிகள் உள்ளன. அவை ஹுவா லியன் இடைநிலைப்பள்ளி, மெந்தகாப் இடைநிலைப்பள்ளி, மற்றும் ஸ்ரீ செமந்தான் இடைநிலைப்பள்ளி ஆகும். இதில் ஹுவா லியன் இடைநிலைப்பள்ளி, கல்வி மற்றும் விளையாட்டு போட்டிகளிள் பகாங் மாநிலத்திலேயே சிறந்து விளங்கி வருகிறது. இவ்வட்டாரத்தில் மெந்தகாப் இடைநிலைப்பள்ளி மட்டுமே படிவம் 6 வகுப்பினைக் கொண்டுள்ளது. இப்பள்ளி படிநிலை ஆறுக்குப் பிரசித்துப்பெற்றது.

உயர்க் கல்வி

மெந்தகாப் நகரில் ஒரு பல்கழைக்கழகமும் உண்டு. 'திறந்த பல்கலைக்கழகம்' (ஓபன் யுனிவர்சிட்டி) என்றழைக்கப்படும் இப்பல்கலைக்கழகம், அணைத்து வயதினரும் தங்களின் உயர் கல்வியைத் தொடர வழிவகுகிறது. இளங்கலை மற்றும் முதுகலை பட்டப்படிப்பினை பல்வேறு துறைகளிள் இங்கு பெற முடிகிறது.

மேற்கோள்கள் 

மலேசிய நகரங்கள்
பகாங் நகரங்கள்
பகாங்
திராய்க்கேணி படுகொலைகள்

திராய்க்கேணி படுகொலைகள் (Thiraikkerney massacre) என்பது 1990 ஆம் ஆண்டு ஆகத்து 6 ஆம் நாள் இலங்கையின் அம்பாறை மாவட்டத்தில் திராய்க்கேணி என்னும் தமிழ்க் கிராமம் ஒன்றில் இடம்பெற்ற படுகொலை நிகழ்வைக் குறிக்கும். சிறப்பு இராணுவப் படையினர் எனச் சந்தேகிக்கப்படுபவர்களின் உதவியுடன் இனந்தெரியாதோரால் 47 தமிழர்கள் படுகொலை செய்யப்பட்டனர்.

பின்னணி
திராய்க்கேணி ( Thiraayk-kea'ni) கிராமம் மட்டக்களப்பு நகரில் இருந்து தெற்கே 70 கிமீ தொலைவில் அம்பாறை மாவட்டத்தில் அமைந்துள்ளது. 1990 ஆகத்து 5 ஆம் நாள் தீகவாபி என்ற இடத்தில் 13 முஸ்லிம் பணியாளர்கள் இனந்தெரியாதோரால் கொல்லப்பட்டனர். இப்படுகொலைகளை விடுதலைப் புலிகளே நிகழ்த்தியதாக அயல் கிராமங்களில் வதந்திகள் பரவ ஆரம்பித்தன.

படுகொலைகள்
முஸ்லிம்கள் படுகொலைகளுக்குப் பழி வாங்கும் முகமாக அடுத்த நாள் சிறப்பு இராணுவத்தினரின் உதவியுடன் திராய்க்கேணி கிராமத்தினுள் நுழைந்த குண்டர்கள் அங்குள்ள கோயிலில் தஞ்சமடைந்திருந்த 47 தமிழர்களைப் படுகொலை செய்தனர். வீடுகளினுள் வைத்து முதியவர்கள் பலர் உயிருடன் தீவைத்துக் கொளுத்தப்பட்டனர். 350 வீடுகள் குண்டர்களால் தீக்கிரையாக்கப்பட்டன. சரோஜா என்ற 13 வயதுச் சிறுமி ஒருத்தி கடத்தப்பட்டு பாலியல் வன்முறைக்குள்ளாக்கப்பட்டு படுகொலை செய்யப்பட்டாள். காலை ஏழு மணிக்கு ஆரம்பமான இப்படுகொலை நிகழ்வுகள் மத்தியானம் வரை நீடித்திருந்தது இப்படுகொலைகளை அடுத்து அக்கிராமத்தில் இருந்து வெளியேறிய மக்கள் காரைதீவு அகதி முகாம்களில் தங்க வைக்கப்பட்டு 4 ஆண்டுகளுக்குப் பின்னரே ஊர் திரும்பினர்.

இப்படுகொலைகள் குறித்து முழுமையான விசாரணைகள் வேண்டும் எனக் குரல் கொடுத்த திராய்க்கேணி கிராம அபிவிருத்திச் சங்கத் தலைவர் ஈ. மயிலைப்போடி என்பவர் 1997 ஆம் ஆண்டில் படுகொலை செய்யப்பட்டார்.

புதைகுழி கண்டுபிடிப்பு
2003 அக்டோபர் 12 ஆம் நாள் திராய்க்கேணி பெரியதம்பிரான் கோயில் பகுதியில் சுத்திகரிப்புப் பணியில் ஈடுபட்டிருந்த பொதுமக்கள் அங்குள்ள குழி ஒன்றில் மனித எச்சங்கள் பலவற்றக் கண்டுபிடித்தனர். இவ்வெச்சங்கள் திராய்க்கேணிப் படுகொலைகளில் கொல்லப்பட்டவர்களினதாய் இருக்கலாம் என உள்ளூர் மக்கள் தெரிவித்தனர். இது தொடர்பான விசாரணைகள் எதுவும் இடம்பெறவில்லை.

மேற்கோள்கள்

வெளி இணைப்புகள்
Police interrogates Thiraikerni community leader, தமிழ்நெட், ஆகத்து 16, 2003

இலங்கையில் தமிழர்கள் படுகொலைகள்
1990 இல் இலங்கை
இலங்கை முஸ்லிம் ஊர்காவற்படை செய்ததாகக் கூறப்படும் பொதுமக்களுக்கு எதிரான தாக்குதல்கள்
தவ்லத் அகமட்ஷாய்

தவ்லத் அகமட்ஷாய் (Dawlat Ahmadzai), பிறப்பு: செப்டம்பர் 5 1984, ஆப்கானித்தான் அணியின் துடுப்பாட்டக்காரர். இவர் மூன்று ஒருநாள் பன்னாட்டுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2009/10, 2010/11 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.

வெளி இணைப்பு
தவ்லத் அகமட்ஷாய் - கிரிக்இன்ஃபோவில் இருந்து விளையாட்டுவீரர் விபரக்குறிப்பு 
தவ்லத் அகமட்ஷாய் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

மேற்கோள்கள்

ஆப்கானித்தான் துடுப்பாட்டக்காரர்கள்
1984 பிறப்புகள்
வாழும் நபர்கள்
சாலையோர உணவகங்கள்

சாலையோர உணவகங்கள் என்பது மக்கள் கூட்டம் அதிகம் கூடும் இடங்களிலுள்ள சாலைகளின் ஓரத்தில் உணவு தயாரித்து விற்பனை செய்யும் உணவகங்கள் ஆகும். இந்த உணவகங்கள் பல முன் கூட்டியே தயார் செய்த உணவுகளைப் பாத்திரங்களில் கொண்டு வந்து விற்பனை செய்கின்றன. எளிதில் தயாரிக்கும் சில உணவுகளை இவ்விடங்களில் தயாரித்து அளிப்பதுமுண்டு. பெரிய உணவகங்களில் இருப்பது போல் உட்கார்ந்து சாப்பிடும் வசதிகள் இவ்வுணவகங்களில் கிடைப்பதில்லை. உணவைப் பெற்று ஒரு கையில் வைத்துக் கொண்டு நின்று கொண்டே மற்றொரு கையில் எடுத்துச் சாப்பிடும் நிலைதான் இங்குள்ளது. இதனால் இதை “கையேந்தி பவன்”, “தட்டுக்கடை” என்றும் குறிப்பிடுவதுமுண்டு.

இந்த சாலையோர உணவகங்களில் விற்கப்படும் உணவுப்பண்டங்கள் பெரிய உணவகங்களின் விற்பனை விலையில் நான்கில் ஒரு பங்குதான் இருக்கும் என்பதால் இங்கு கூலித் தொழிலாளர்கள், குறைந்த வருவாயுடையோர் அதிக அளவில் வாடிக்கையாளர்களாக இருக்கின்றனர். இங்கு விற்கப்படும் உணவுப் பண்டங்கள் சுகாதாரமற்றவை என்கிற குறைபாடு இருக்கின்றது. தற்போது பெரிய உணவகங்களில் விற்பனை செய்யப்படும் நூடுல்ஸ், முட்டை புரோட்டா, அசைவ உணவுகள், உடனடி உணவுகள் என பல உணவு வகைகள் சுடச்சுட செய்து தரக்கூடிய வசதியுடனும் சில உணவகங்கள் செயல்பட்டு வருகின்றன. இங்கு குறைந்த வருவாய்ப் பிரிவினர் மட்டுமில்லை, நடுத்தர வருவாய்ப் பிரிவினரும் நிரந்தர வாடிக்கையாளர்களாக உள்ளனர். தமிழ்நாட்டின் முக்கிய நகரங்களில் மட்டும் இருந்த இந்த உணவகங்கள், தற்போது  தமிழ்நாட்டின் பெரும்பான்மையான நகரங்களில் இயங்கிக் கொண்டிருக்கின்றன.

மேற்கோள்கள்

உணவகங்கள்
சாலையோர உணவுகள்
இதழமைவுநிலை

ஒலிப்பியலில், இதழமைவுநிலை (Roundedness) என்பது உயிரொலிகளை ஒலிக்கும்போது, உள்ள உதடுகளின் (இதழ்களின்) அமைப்பு நிலையைக் குறிக்கிறது. இது, "உயிரொலி இதழினமாதல்" ஆகும். இதழ்குவி உயிரொலிகளை ஒலிக்கும்போது, உதடுகள் குவிந்து வட்ட வடிவமான துவாரத்தை ஏற்படுத்துகின்றன. இதழ்விரி உயிரொலிகளை ஒலிக்கும்போது இதழ் விரிந்து இயல்பான அமைப்பைப் பெறுகின்றன. பெரும்பாலான மொழிகளில் முன்னுயிர்கள் இதழ்விரி உயிர்களாகவும், பின்னுயிர்கள் இதழ்குவி உயிர்களாகவும் அமைகின்றன. ஆனால், பிரெஞ்சு, செருமன் போன்ற சில மொழிகளில், ஒரே உயர நிலை கொண்ட முன்னுயிர்களில் இதழ்குவி உயிர்களும், இதழ்விரி உயிர்களும் வெவ்வேறாகக் காணப்படுகின்றன. இதேபோல, வியட்நாம் மொழியில் ஒரே உயர நிலையில் அமைகின்ற பின்னுயிர்களில் இதழ்குவி உயிர்களும், இதழ்விரி உயிர்களும் உள்ளன.

மேற்கோள்கள்

ஒலிப்பியல்
திராவிடப் பல்கலைக்கழகம்

திராவிடப் பல்கலைக்கழகம் (Dravidian University) இந்தியாவில் ஆந்திரப் பிரதேச மாநிலத்தில் அமைந்துள்ள ஒரு பல்கலைக்கழகம் ஆகும். இது 1997-ம் ஆண்டு ஆந்திரப் பிரதேச அரசால், தமிழ்நாடு, கர்நாடகம், கேரள அரசுகளின் உதவியுடன் அமைக்கப்பட்டது. மொழிக் கல்விக்கும், சமூக நல்லுணர்வுக்கும் பணிபுரிவதற்காக இந்தப் பல்கலைக்கழகம் தொடங்கப்பட்டது. ஒரு மொழிக் குடும்பத்திற்காக இந்தியாவில் செயல்படும் ஒரே பல்கலைக்கழகம் இதுவாகும். இப்பல்கலைக் கழகத்தில் தமிழ், தெலுங்கு, கன்னடம், மலையாளம், துளு போன்ற திராவிட மொழித் துறைகளும், திராவிடவியல் தொடர்பான வரலாறு, மொழியியல், தத்துவம், நாட்டுப்புறவியல் மற்றும் அறிவியல் சார்ந்த துறைகளும் உள்ளன. பதிப்புத்துறை மூலம் பல ஆய்வு நூல்களை இப்பல்கலைக்கழகம் வெளியிட்டு வருகிறது.

மேற்கோள்கள்

வெளி இணைப்புகள் 
 வலைத்தளம்
 திராவிட மற்றும் கணினி மொழியியல்த் துறை 
 தமிழ் மொழி மற்றும் மொழிபெயர்ப்பியல்த் துறை 
  தெலுங்கு மொழி மற்றும் மொழிபெயர்ப்பியல்த் துறை 

ஆந்திரப்பிரதேச பல்கலைக்கழகங்கள்
தமிழ்மொழிப் பட்டப்படிப்பு உள்ள பல்கலைக்கழகங்கள்
சிறீ வெங்கடேசுவரா பல்கலைக்கழகம்

சிறீ வெங்கடேசுவரா பல்கலைக்கழகம் (Sri Venkateswara University) என்பது ஆந்திரப்பிரதேசத்தில் உள்ள ஒரு பல்கலைக்கழகம் ஆகும்.  இது தமிழ்நாட்டுக்கு அருகாமையில் உள்ள திருப்பதியில் உள்ளது.  தமிழ்த்துறை உட்பட பல துறைகளில் இங்கு கல்வி வழங்கப்படுகிறது.

வெளி இணைப்புகள் 

 வலைத்தளம்

மேற்கோள்கள்

ஆந்திரப்பிரதேச பல்கலைக்கழகங்கள்
தமிழ்மொழிப் பட்டப்படிப்பு உள்ள பல்கலைக்கழகங்கள்
சுல்தான் இட்ரிஸ் கல்விப் பல்கலைக்கழகம்

சுல்தான் இட்ரிஸ் கல்விப் பல்கலைக்கழகம் என்பது (ஆங்கிலம்: University Pendidikan Sultan Idris) என்பது ஒரு மலேசிய ஆசிரியர் பல்கலைக்கழகம் ஆகும். 1922-ஆம் ஆண்டு தொடங்கப்பட்ட ஓர் ஆரிரையர்ப் பயிற்சிக் கல்லூரியாக தொடங்கப்பட்ட இந்தப் பல்கலைக்கழகம், மலேசியாவின் பழையாமைன கல்வி நிறுவனங்களில் ஒன்றாகும். 

இங்கு தமிழ்வழி ஆசிரியர் இளங்கலைப் பயிற்சியும் வழங்கப்படுகிறது.

வரலாறு

மலாயாவின் முதல் ஆசிரியர்ப் பயிற்சி மையம் முதலில் தைப்பிங்கில் இருந்தது. அப்போது அது மாத்தாங் ஆசிரியர் பயிற்சிக் கல்லூரி (Matang Teacher Training College) என்று அறியப்பட்டது. 1913-ஆம் ஆண்டு தைப்பிங் மலாய் நிலக்கிழார், நிகா இப்ராகீம் (Ngah Ibrahim) அவர்களின் மாளிகையில் மலாயாவின் முதல் ஆசிரியர் பயிற்சிக் கல்லூரி உருவாக்கப்பட்டது. 

ஒன்பது ஆண்டுகளுக்குப் பிறகு அந்தக் கல்லூரி தஞ்சோங் மாலிம் நகருக்கு மாற்றப்பட்டது; மற்றும் அதே நேரத்தில் பேராக் சுல்தான் அவர்களின் பெயரும் அந்த ஆசிரியர்ப் பயிற்சி மையத்திற்கு வழங்கப்பட்டது.

மலாய் ஆசிரியர்களுக்கு பயிற்சிக் கல்லூரி

1922-இல் மலாயா மலாய் பள்ளிகளின் துணை இயக்குநர் ஆர்.ஓ. வின்ஸ்டெட் (R.O. Winstedt) என்பவர் மலாய் ஆசிரியர்களுக்கு ஒரு பயிற்சிக் கல்லூரி உருவாக்கப்பட்ட வேண்டும் எனும் ஒரு திட்டத்தைக் கொண்டு வந்தார். 

பேராக் மாநிலத்தின் 28-ஆவது சுல்தானான சுல்தான் இட்ரிசு முர்சிதுல் ஆசாம் சா (Sultan Idris Murshidul Azzam Shah of Perak) என்பவரின் பெயரால் பெயரிடப்பட்ட இந்தக் கல்லூரி 29 நவம்பர் 1922-ஆம் தேதி மலாயா கூட்டமைப்பு மாநிலங்களின் தலைமைச் செயலாளர் சர் ஜார்ஜ் மேக்சுவெல் (George Maxwell) அவர்களால் திறக்கப்பட்டது.

இவற்றையும் பார்க்க 
 தமிழ்க்கல்வி ஆராய்ச்சி மாநாடு

மேற்கோள்கள்

வெளி இணைப்புகள் 
 
 Universiti Pendidikan Sultan Idris
 தமிழ் ஆசிரியர் கல்வி

தமிழில் பட்டப்படிப்புக்கள் உள்ள பல்கலைக்கழகங்கள்
மலேசியாவில் தமிழ் கல்வி
இலங்கை வங்கிகள்

இலங்கை மத்திய வங்கியினால் சூலை 31, 2011 வரை உரிமம் பெற்ற வர்த்தக வங்கிகளாக 23 வர்த்தக வங்கிகளும், உரிமம் பெற்ற சிறப்பு வாய்ந்த வங்கிகளாக 9 வங்கிகளும் அங்கீகாரமளிக்கப்பட்டுள்ளன. இந்த வங்கிகளுடன் மாத்திரமே பொது மக்களிடமிருந்து வைப்புகளை ஏற்றுக் கொள்வதற்கு இலங்கை அரசினால் அங்கீகாரம் வழங்கப்பட்டுள்ளது.

உரிமம் பெற்ற வர்த்தக வங்கிகள் - 23 
 அமானா பாங்க் லிமிடட்
 அட்டன் நசனல் பாங்க் பிஎல்சி
ஆக்சிஸ் வங்கி
 இந்தியன் ஓவசிஸ் பாங்க்
 இந்தியன் பாங்க்
 இலங்கை வங்கி
 எம்சிபி பாங்க் லிமிடெட்
 ஐசிஐசிஐ பாங்க் லிமிடெட்
 கபீப் பாங்க் லிமிடெட்
 கொமர்சல் பாங்க் ஒவ் சிலோன் பிஎல்சி
 சம்பத் பாங்க் பிஎல்சி
 சிற்றி பாங்க் என்ஏ
 செலான் வங்கி பிஎல்சி
 டீஎவ்சீசீ வர்தன பாங்க் லிமிடெட்
 டொயிச் பாங்க் ஏஜி
 நெசனல் டிவலொப்மன்ட் பாங்க் பிஎல்சி
 நெசன்ஸ் ரஸ்ட் பாங்க் பிஎல்சி
 கொங்கொங் அன்ட் சங்காய் பாங்கிங் கோப்ரேசன் லிமிடெட்
 பப்ளிக் பாங்க் பெர்காட்
 பான் ஏசியா பாங்கிங் கோப்பிரேசன் பிஎல்சி
 மக்கள் வங்கி
 யூனியன் பாங்க் ஒவ் கொழும்பு பிஎல்சி
 ஸ்ரேற் பாங்க் ஒவ் இந்தியா
 ஸ்ரான்டட் சார்ட்டட் பாங்க்

உரிமம் பெற்ற சிறப்பு வங்கிகள் - 09 
 அரச ஈட்டு முதலீட்டு வங்கி
 இலங்கை வீடமைப்பு அபிவிருத்தி நிதிக் கூட்டுத்தாபன வங்கி
 எம்பீஎஸ்எல் சேவிங்ஸ் பாங்க் லிமிடெட்
 சனச டிவலொப்மன்ட் பாங்க் லிமிடெட்
 சிறிலங்கா சேவிங்ஸ் பாங்க் லிமிடெட்
 டிஎவ்சிசீ பாங்க்
 தேசிய சேமிப்பு வங்கி (இலங்கை)
 பிரதேசிய சங்வர்த்தன பாங்க்
 லங்காபுத்திர டிவலொப்மன்ட் பாங்க் லிமிடெட்

ஆதாரம்
இலங்கை மத்திய வங்கியின் உத்தியோகபூர்வ அறிக்கை சூலை 31, 2011

மேற்கோள்கள்

இலங்கையின் வங்கிகள்
இலங்கை பொருளாதாரம்
பொமரேனியன் நாய்

பொமரேனியன் நாய் ஒரு முடியுள்ள சிறிய அளவிலான நாய் இனம்.மேலை நாடுகளில் மேற்குடி மக்களால் வளர்க்கப்பட்டதால் மிகுந்த புகழ் பெற்றது. இது 12 முதல் 16 ஆண்டுகள் வரை வாழக்கூடியது. 1.9 முதல் 3.5 கிலோ வரை எடை இருக்கும். இது பல நிறங்களில் உள்ளது. எனினும் கருப்பு, செவலை, வெள்ளை ஆகியனவே மிகப் பொதுவான நிறங்கள். இது வளர்ப்போரிடம் மிகவும் அன்புடன் இருக்கும்.

மேற்கோள்கள்

 நாய்கள்
இரேடான்

இரேடான் ஒரு வேதித் தனிமம். இதன் அணு எண் 86.அணு நிறை 222 ஆகும் அரை வாழ்வு நேரம் 3.8 நாள்களாகும். இது ஒரு நிறம், மணம், சுவையற்ற மந்த வாயுவாகும். இது கதிரியக்கத்தன்மை கொண்டது. யுரேனியம் சிதையும் போது இது கிடைக்கிறது.

காற்று மாசுக்களில் இது முக்கியமானதாகும். ஐக்கிய அமெரிக்காவில் சிகரெட்டுக்கு அடுத்து நுரையீரல் புற்றுநோய் வரக் காரணமாக இரேடான் உள்ளது.முன்பு அண்மைக் கதிர் மருத்துவத்தில் பயன்பட்டது.

மேற்கோள்கள்

புற இணைப்புகள்

 Radon at the United States Environmental Protection Agency
 National Radon Program Services hosted by Kansas State University
 UK maps of radon
 Radon Information from Public Health England
 Radon at The Periodic Table of Videos (University of Nottingham)
 Radon and Lung Health from the American Lung Association
 Radon's impact on your health – Lung Association
 The Geology of Radon, James K. Otton, Linda C.S. Gundersen, and R. Randall Schumann
 Home Buyer's and Seller's Guide to Radon An article by the International Association of Certified Home Inspectors (InterNACHI)
 Toxicological Profile for Radon, Draft for Public Comment, Agency for Toxic Substances and Disease Registry, September 2008
 Health Effects of Exposure to Radon: BEIR VI. Committee on Health Risks of Exposure to Radon (BEIR VI), National Research Council available online
 UNSCEAR 2000 Report to the General Assembly, with scientific annexes: Annex B: Exposures from natural radiation sources.
 Should you measure the radon concentration in your home?, Phillip N. Price, Andrew Gelman, in Statistics: A Guide to the Unknown, January 2004.
Radon in the Home- An Invisible Killer How serious can high levels of radon be in the home? Kevin Vitali

தனிமங்கள்
மந்த வளிமங்கள்
 
அருமன் வாயுக்கள்
புற்றீணிகள்
தொழிற்சாலை வாயுக்கள்
அருண் விஜயராணி

அருண் விஜயராணி (16 மார்ச் 1954 - 13 டிசம்பர் 2015) புலம்பெயர்ந்த மூத்த பெண் படைப்பாளிகளில் ஒருவர். 1989 ஆம் ஆண்டில் இருந்து புலம்பெயர்ந்து அவுஸ்திரேலியாவில் வாழ்ந்து வந்தவர்.

வாழ்க்கைக் குறிப்பு
அருண் விஜயராணி யாழ்ப்பாணம் உரும்பிராயைப் பிறப்பிடமாகக் கொண்டவர். மத்திய கிழக்கு நாடுகளிலும் இங்கிலாந்திலும் சில காலம் வசித்திருக்கும் அருண். விஜயராணி 1989 முதல் அவுஸ்திரேலியா மெல்பேர்ணில் வசித்து வந்தார். இவரது தந்தையார் பிரபல ஓவியர் செல்லத்துரை. விஜயராணி செல்லத்துரை என்ற பெயரிலேயே இவரது ஆக்கங்கள் முன்பு வெளியாகின. அருணகிரி என்பவரை மணந்ததன் பின்னர், அருண். விஜயராணி என்ற பெயரில் எழுதி வந்தார்.

இலக்கிய உலகில்
1972 ஆம் ஆண்டில் இந்து மாணவன் என்ற பாடசாலை மலரில் "அவன் வரும்வரை" என்ற தனது முதலாவது சிறுகதையை எழுதினார். கொழும்பில் வாழ்ந்த காலப்பகுதியில் இலங்கை வானொலியில் இவரது "விசாலாட்சிப்பாட்டி பேசுகின்றாள்" என்ற நகைச்சுவைத்தொடர் 25 வாரங்கள் ஒலிபரப்பாகியது.

இலங்கை வானொலியில் சிறுகதைகள், சிந்தனைக்கட்டுரைகள், இசையும் கதையும், நாடகங்கள், தொடர்நாடகங்கள் என்பன இவரது ஆக்கங்களாக ஒலிபரப்பாகியுள்ளன. ”தவறுகள் வீட்டில் ஆரம்பிக்கின்றன" என்ற இவரது வானொலி நாடகம், துணை என்ற பெயரில் ரூபவாஹினி தொலைக்காட்சிக்காக பி. விக்னேஸ்வரன் தொலைக்காட்சி நாடகமாக தயாரித்து ஒளிப்பரப்பினார்.

அவுஸ்திரேலியாவில் தமிழோசை வானொலி மற்றும் வானமுதம் வானொலி, இன்பத் தமிழ் ஒலி ஆகியவற்றிலும் பல உரைச்சித்திரங்களை வழங்கியிருக்கிறார்.

அவுஸ்திரேலியா தமிழர் ஒன்றியத்தின் அவுஸ்திரேலிய முரசு இலக்கிய சிற்றிதழின் ஆசிரியராகவும் அருண். விஜயராணி பணியாற்றியுள்ளார். அத்துடன் வருடாந்தம் தமிழ் எழுத்தாளர் விழாவை நடத்தும் அவுஸ்திரேலிய தமிழ் இலக்கிய கலைச்சங்கத்தின் தலைவராகவும் பணியாற்றினார்.

விருதுகள்
மெல்பன் தமிழ்ச்சங்கம் இவரது பணிகளைப்பாராட்டி 2005 ஆம் ஆண்டு விருது வழங்கி கௌரவித்துள்ளது.

வெளிவந்த நூல்கள்
கன்னிகா தானங்கள் (சிறுகதைத் தொகுதி) தமிழ்ப்புத்தகாலயம், 1990, சென்னை

ஆதாரங்கள்
 ஞானம் நேர்காணல் - 2001 ஜனவரி
 அக்கினிக் குஞ்சில் அறிமுகம்

ஈழத்து எழுத்தாளர்கள்
தமிழ்ப் பெண் எழுத்தாளர்கள்
ஆத்திரேலிய இலங்கைத் தமிழ் வம்சாவளி மக்கள்
ஆஸ்திரேலியத் தமிழ் எழுத்தாளர்கள்
1954 பிறப்புகள்
2015 இறப்புகள்
மனுவந்தரம்

மனுவந்தரம் (Manvantara அல்லது Manuvantara) என்பது இந்துக்களின் காலக் கணக்கின் படி ஒரு மனுவின் ஆட்சிக்காலம். ஒரு மனுவந்திரம் கொண்டது ஒரு இந்திரனின் ஆட்சிக்காலம். பதினான்கு இந்திரர்களும் அதே சமயத்தில் பதினான்கு மனுக்களும்  தோன்றி மறைந்த கால அளவு பிரம்மனுக்கு ஒருநாள். பிரம்மனின் ஒரு பகல் ஒரு 'கல்பம்' எனப்படும்.  பிரம்மனுடைய இரவில் ஒருவித வியவஹாரமும் கிடையாது. ஆகையால் அவருடைய பகலையே அவருடைய நாள் என்று பேச்சு வழக்கில் சொல்வதுண்டு.  இவ்வாறு முன்னூற்றறுபது நாட்கள் (கல்பங்கள், பகல்கள்) கொண்டது பிரம்மனுக்கு ஓர் ஆண்டு. பிரம்மனுடைய ஒவ்வொரு பகலுக்கும்  அதற்கு சமமான ஓர் இரவு உண்டு. இரவில் காலம் தான் கணக்கிடப்படுமே ஒழிய வேறு விவகாரம் கிடையாது.

காலக் கணக்கு
1 சதுர்யுகம் = 43,20,000 ஆண்டுகள்
1 மனுவந்தரம் = 71 சதுர்யுகங்கள்
நிலைமாற்ற காலம் = 6 சதுர்யுகங்கள்
14 மனுவந்தரம் (994 சதுர்யுகங்கள்) + நிலைமாற்ற காலம் (6 சதுர்யுகங்கள்) = 1 கற்பம்.
1 கற்பம் = 432 கோடி ஆண்டுகள் = 1,000 சதுர்யுகங்கள்.
360 கற்பங்கள் (=பகல்கள், பேச்சு வழக்கில் 'நாட்கள்') = பிரம்மனின் ஓர் ஆண்டு.
 பிரம்மனின் 100 ஆண்டுகள் = பிரம்மனின் ஆயுள்.

14 மனுவந்தரங்கள்
 சுவாயம்பு
சுவாரோசிஷம்
உத்தமம்
தாமசம்
ரைவதம்
சாக்சூசம்
வைவசுவதம்
சாவர்ணி
தக்ச சாவர்ணி
பிரம்ம சாவர்ணி
தர்ம சாவர்ணி
ருத்திர சாவர்ணி
ரௌசிய தேவ சாவர்ணி
இந்திர சாவர்ணி

இவற்றையும் பார்க்கவும்
கல்பகாலம்
 சுவாயம்பு மனு
 வைவஸ்தமனு

உசாத்துணை
வானியல் மூலம் வரலாறு காண்போம், , 2002, பீ.ராமதுரை, வர்த்தமானன் பதிப்பகம், 15, சரோசினி வீதி, தியாகராசன் நகர், சென்னை-17.
Shrimad Bhagavata, Tr. Swami Tapasyananda, Ramakrishna Math, Madras, 2003.

இந்து மெய்யியல் கருத்துருக்கள்
இந்தியக் காலக் கணிப்பு முறைகள்
இந்துக் காலக் கணிப்பு முறை
ரோர்

ரோர் (Tor, தமிழக வழக்கு: டோர்) என்பது இணையத்தை அடையாளமில்லாமல் பயன்படுத்த உதவும் மென்பொருள் ஆகும். ரோர் இணையப் போக்குவரத்தை தன்னார்வலர்கள் வழங்கிகள் ஊடாக திசைவித்து பயனர்களின் இடத்தை மறைக்கிறது. ரோரைப் பயன்படுத்துவதன் மூலம் இணையத்தில் ஒருவரைக் கண்கானிப்பதை கடினமாக்கிறது.

வெளி இணைப்புகள் 
 https://www.torproject.org/

மேற்கோள்கள்

கட்டற்ற மென்பொருட்கள்
கூகுள் குரோம் நீட்சி

கூகிள் குரோம் நீட்சி (Google Chrome Extension) என்பது கூகிள் குரோம் உலாவியில் கூடுதலான வசதியைத் தரும் பிற்சேர்க்கையாகும். விரும்பிய நீட்சிகளைப் பொருத்திப் பயனருக்கு அனுகூலமான உலாவியாகப் பயன்படுத்தலாம். இந்த நீட்சிகள் எச்.டி.எம்.எல், ஜாவாஸ்கிரிப்ட் மற்றும் விழுத்தொடர் பாணித் தாள்கள் மூலமாக எழுதப்படுகின்றன. தேவையான நீட்சிகளைக் கூகிள் இணைய அங்காடியிலிருந்து குரோம் பயனர்கள் பெற்றுக்கொள்ளலாம். தமிழிற்கான பிரத்தியேக நீட்சிகளும் உள்ளன.

வெளியிணைப்புக்கள்
 கூகிள் இணைய அங்காடி
 புதிய தமிழ் க்ரோம் நீட்சிகள் 

கூகுள்
உலாவிகள்
பிரகாஷ் ஜா

பிரகாஷ் ஜா (Prakash Jha, பெப்ரவரி 27, 1952)  இந்தியாவின் பீகாரைச் சேர்ந்த ஓர் திரைப்பட இயக்குநர், தயாரிப்பாளர் மற்றும் கதாசிரியர் ஆவார். இவரது சமூக, அரசியல் தொடர்புள்ள திரைப்படங்களினால்   பரவலாக அறியப்பட்டவர்.  இவற்றில் தாமுல்  (1984), மிருத்யுதண்ட் (1997) மற்றும் கங்காஜல்  (2003) ஆகியன குறிப்பிடத்தக்கவை. மேலும் இவரது ஆவணப்படங்களான பேஸ் ஆஃப்டர் ஸ்டார்ம்  (1984) மற்றும் சோனால் (2002) ஆகியவை தேசியத் திரைப்பட விருது பெற்றுள்ளன. பிரகாஷ் ஜா புரொடக்சன்ஸ் என்ற பெயரில் தயாரிப்பு நிறுவனம் ஒன்றை நடத்தி வருகிறார்.

இவரது திரைப்படம் ஆரக்சன் இட ஒதுக்கீடு கொள்கையை மையப்படுத்தி வன்முறையைத் தூண்டுவதாக பஞ்சாப், உத்திரப் பிரதேசம் மற்றும் ஆந்திர மாநிலங்கள் வெளியிடத் தடை விதித்துள்ளன.

வாழ்க்கை வரலாறு
பிரகாஷ் ஜா பீகாரின் சிகார்பூரின் விவசாயக் குடும்பத்தில் பிறந்தவர். சைனிக் பள்ளியிலும் ராம்ஜி கல்லூரியிலும் துவக்கக் கல்வியைப் பயின்றார். பின்னர் தில்லி பல்கலைக்கழகத்தில் இயற்பியலில் படிக்கத் தொடங்கி ஒரு வருடத்திலேயே தனது ஓவியக் கனவுகளை நோக்கி மும்பைக்கு பயணமானார். நுண்கலைப் பள்ளியில் சேர்வதற்கு தயாரானநிலையிலேயே தர்மா என்ற திரைப்படம் உருவாவதை கண்டு திரைப்படத்துறையில் நாட்டம் கொண்டார். 1973ஆம் ஆண்டு புனேயின் இந்தியத் திரைப்பட மற்றும் தொலைக்காட்சி கழகத்தில் (FTII) இணைந்தார்.

திரைப்பட நடிகை தீப்தி நேவலை திருமணம் புரிந்து தற்போது பிரிந்து வாழ்கின்றனர்.

வெளியிணைப்புகள் 
 
 Prakash Jha Productions website 

 Interview - Director Prakash Jha at ரெடிப்.காம்.

1952 பிறப்புகள்
வாழும் நபர்கள்
இந்தியத் திரைப்பட இயக்குநர்கள்
இந்தியத் திரைப்படத் தயாரிப்பாளர்கள்
பிலிம்பேர் விருதுகள் வென்றவர்கள்
இருபடிச் சார்பு

கணிதத்தில், இருபடிச் சார்பு என்பது இருபடி பல்லுறுப்புக்கோவையால் வரையறுக்கப்பட்ட பல்லுறுப்புக்கோவைச் சார்பாகும். 

எடுத்துக்காட்டாக, ஒற்றை மாறி இருபடிச் சார்பு:

 

இதில்  ஒரு மாறி. இதின் வரைபடம் ஒரு பரவளையமாகும், இவ்வரைபடம்  அச்சுக்கு இணையான சமச்சீர் அச்சைக் கொண்ட ஒரு வளையமுமாகும்.

ஒற்றை மாறி இருபடிச் சார்பு சுழியத்துடன் சமன்படுத்தப்பட்டால், அது இருபடிச் சமன்பாடாகும். இச்சமன்பாட்டின் இரு தீர்வுகள் தொடர்புடைய இருபடிச் சார்பின் சுழியங்களாகும்.                        

இருவேறு மாறிகளைக் கொண்ட இருபடிச் சார்புக்கு எடுத்துக்காட்டாக,  மற்றும்  மாறிகளின் அடிப்படையில்: 

 

இதில்,   ஆகிய மூன்று மாறிலிகளில் குறைந்தபட்சம் ஒரு மாறிலி சுழியத்திற்குச் சமனற்றதாக இருத்தல் வேண்டும். 

மற்றும், , ,  ஆகிய மூன்று மாறிகளில் , , , , ஆகியவற்றைக் கொண்ட பின்வரும் இருபடிச் சார்பில்,

 

 ஆகிய மாறிலிகளில் குறைந்தபட்சம் ஒன்றேனும் சுழியத்திற்குச் சமனற்றதாக இருத்தல் வேண்டும்.

ஆக, இருபடிச் சார்பு பல மாறிகளைக் கொண்டிருக்கலாம். ஆனால், சார்பை வரையறுக்கும்  பல்லுறுப்புக்கோவையிலுள்ள இருபடி உறுப்புகளின் கெழுக்களில் (குணகங்களில்) ஒன்றேனும் சுழியத்திற்குச் சமனற்றதாக இருத்தல் வேண்டும். 

பல்லுறுப்புக்கோவை சார்புகள்
சாம்பார்

சாம்பார் என்பது தமிழ்நாடு, தென் இந்தியாவில் மிகவும் பிரபலமான ஒரு துணை உணவுப் பொருள் ஆகும். இது காய்கறிகள், பருப்புடன் கொத்தமல்லி தூள், மிளகாய்ப் பொடி போன்றவற்றால் செய்யப்பட்ட ஒரு குழம்பு வகை துணை உணவுப் பொருள். தென்னிந்தியாவில் சமைக்கப்படும் சாம்பாரின்  ருசி தனி தான். தென்னிந்தியாவில் ஒவ்வொரு பகுதியிலும் இது ஒவ்வொரு விதமாக தயாரிக்கப்படுகின்றது. அடிப்படை மூலப் பொருட்கள் பருப்பு (துவரம் பருப்பு, கடலைப்பருப்பு, பயற்றம்பருப்பு), புளிக்கரைசல், காய்கறிகள் என்றாலும், தயாரிக்கப்படும் விதம் ஊருக்கு ஊர் வேறுபடுகின்றது.  முருங்கைக்காய் சாம்பார் மிகவும் சுவையாக இருக்கும். அரைத்துவிட்ட வெங்காய சாம்பார் மிகவும் சிறப்பானது. மராத்தியர்களின் உணவான சாம்பார், தமிழ்நாட்டில் கிபி 17-ஆம்  நூற்றாண்டில் தஞ்சாவூர் மராத்திய அரசு காலத்தில் அறிமுகமானது.

தயாரிக்கும் முறை 
பருப்பை தேவையான அளவு எடுத்து வேக வைத்தப்பின்னர் அதனுடன் காய்கறிகள் சேர்த்து வேக வைக்க வேண்டும். பொதுவாக எதாவது ஒரு காய்கறி அல்லது பல காய்கறிகள் பயன்படுத்துவர். கூட்டுக் காய்கறிகளாக கத்தரிக்காய்,  வெள்ளரிக்காய், தடியங்காய், உருளைக்கிழங்கு போன்றவற்றுடன் சிறிய வெங்காயத்தையும் சேர்த்து வேகவைப்பர். அதனுடன் சாம்பார் பொடி, உப்பு சேர்ந்தால் சுவையான சாம்பார் தயார். பொதுவாக வத்தல் மிளகாய், கொத்தமல்லி, பூண்டு, மஞ்சள் மற்றும் பொருள்களை இடித்து சாம்பார் பொடியாக பயன்படுத்துவர்.

தமிழக கல்வெட்டு
சாம்பார் என்றும் சாம்பரம் என்றும் அழைக்கப்படும் இந்த உணவு வகை தமிழகத்தில் பிறந்த ஒரு அறுசுவை உணவு.தமிழக கல்வெட்டு 1530 C.E  பதிவின் வாயிலாக இது தமிழர்களின் பூர்வீக உணவு என்பது நமக்கு தெரிய வருகிறது அதாவது தஞ்சை வாழ் மாராத்தியர்களின் உணவு  என்ற கருத்திலிருந்து முற்றிலும் விலகி நிற்க இந்த கல்வெட்டு அமைந்துள்ளது. 

“அமுதுபடி கறியமுது பல சம்பாரம் நெய்யமுதுள்ப்பட தளிகை ஒன்றுக்கு பணம் ஒன்றாக,”(South Indian Inscriptions, IV, 503, 1530 CE, Srirangam Temple, East Wall, Second Prakara, a Nayak Era Gift to Sri Ranga Natha) என்பதே அந்த கல்வெட்டின் பதிவு.

"கறியமுது பல சம்பாரம"----  பல காய்கறிகளை கொண்டு உணவு படைத்தல் என்று பொருள்.

"நெய்யமுதுள்ப்பட தளிகை ஒன்றுக்கு பணம் ஒன்றாக"---- அதாவது  நெய் சேர்ந்த  உணவை பணம் ஒன்றுக்கு கொடு என்பதாக இந்த கல்வெட்டு அமைந்துள்ளது.

இப்போ மாராட்டியர்கள் கதைக்கு வருவோம் இவர்கள் ஆட்சி யின் கீழ் தஞ்சை 1675 காலம் தான் வந்தது இப்படி இருக்க சாம்பார் தஞ்சை மாராட்டியர்களால் கண்டுபிடிக்கப்பட்டதை முற்றிலும் மறுத்து கூறலாம் மாராட்டிய மாநிலத்தில் வேரும்பருப்பை தால் என கூறி உண்ணும் பழக்கமே இன்று வரை உள்ளது அங்கு சாம்பார் என்ற சொல்லே கிடையாது.தமிழில் சாம்பு என்றால் குறைத்தல் அரைத்தல் என்று பொருள் அரைத்த தேங்காய் அல்லது தானியங்கள் என்று கூறலாம்.

சான்றுகள்

தமிழர் உணவுகள்
இந்திய உணவுகள்
இலங்கை உணவுகள்
மயிலந்தனைப் படுகொலைகள்

மயிலந்தனைப் படுகொலைகள் (Mylanthanai massacre) 1992 ஆம் ஆண்டு ஆகத்து 9 ஆம் நாள் இலங்கையின் மட்டக்களப்பு மாவட்டம், மயிலந்தனை என்ற கிராமத்தில் இடம்பெற்றது. 39 தமிழ் பொதுமக்கள் படுகொலை செய்யப்பட்டனர்.

நேரில் கண்ட சாட்சியங்களின் அடிப்படையில் புனாணை இராணுவ முகாமைச் சேர்ந்த இலங்கை இராணுவத்தினரே இப்படுகொலைகளை நிகழ்த்தியதாக வழக்குத் தொடுக்கப்பட்டது, ஆனாலும் கொழும்பு நீதிமன்றம் ஒன்றில் சான்றாயர் குழு ஒன்று இவர்கள் அனைவரையும் குற்றமற்றவர்கள் எனக் கூறி விடுதலை செய்தது. இறந்தவர்களின் உறவினர்கள் சார்பில் மேன்முறையீடு செய்ய அனுமதிக்கப்படவில்லை.

நிகழ்வு
1992, ஆகத்து 8 ஆம் நாள் சனிக்கிழமை அன்று யாழ்ப்பாண மாவட்டம், அராலித்துறையில் யாழ்ப்பாண மாவட்ட இராணுவக் கட்டளை அதிகாரி மேஜர் ஜெனரல் டென்சில் கொப்பேக்கடுவ கண்ணிவெடித் தாக்குதல் ஒன்றில் கொல்லப்பட்ட அடுத்த நாள் ஞாயிற்றுக்கிழமை ஆகத்து 9 ஆம் நாள் இராணுவத்தினர் மயிலந்தனைத் தாக்குதலை நடத்தினர். இந்திரகலா சின்னத்துரை (வயது 28) என்பவரின் நேரடிச் சாட்சியத்தின் படி, இராணுவத்தினர் துப்பாக்கிகள், கத்திகள், மற்றும் கோடாலிகள் கொண்டு பெண்கள், குழந்தைகள் உட்படப் பலரைத் தாக்கிக் கொன்றனர். ஒரு வயதுக் குழந்தை ஒன்றும் கொல்லப்பட்டது. 35 பேர் சம்பவ இடத்திலேயே கொல்லப்பட்டனர். மேலும் நால்வர் மருத்துவமனையில் இறந்தனர். 34 பேர் படுகாயமடைந்தனர்.

அரசு விசாரணை
1993 ஆம் ஆண்டு ஏப்ரல் 2 ஆம் நாள் மட்டக்களப்பு மாவட்ட நீதிமன்றத்தில் அடையால அணிவகுப்பு இடம்பெற்று, 24 இராணுவத்தினர் உயிர் தப்பியோரினால் அடையாளம் காணப்பட்டனர்.

பின்னர் இவ்வழக்கு பொலன்னறுவை நீதிமன்றத்திற்கு மாற்றப்பட்டது. குற்றம் சாட்டப்பட்டவர்களின் பாதுகாப்புக் கருதி சட்டமா அதிபர் இவ்வழக்கை கொழும்பு நீதிமன்றத்துக்கு மாற்றினார். இதனால் சாட்சிகள் கொழும்பு சென்று சாட்சி சொல்வதற்குப் பெரும் சிரமப்பட்டனர். 199 செப்டம்பரில் குற்றப்பத்திரிக்கை தாக்கல் செய்யப்பட்டது.

மட்டக்களப்பில் இருந்து 30 இற்கும் அதிகமான சாட்சிகளுடன் பிண ஆய்வாளரும் விசாரணையில் கலந்து கொண்டனர். தீவிர விசாரணையின் பின்னர் தீர்ப்புக் கூறும் முடிவு சான்றாயர் (jury) குழுவுக்கு கொடுக்கப்பட்டது. வழக்கில் குற்றம்சாட்டப்பட்ட எந்த ஒரு இராணுவத்தினரும் குற்றம் இழைக்கவில்லை என சான்றாயர் குழு ஏகமனதாகத் தீர்ப்பளித்தது. மீண்டும் இதனைப் பரிசீலிக்குமாறு நீதிபதி கேட்டுக் கொண்ட போதும், சான்றாயர்கள் அவர்களைக் குற்றமற்றவர்கள் எனக் கூறினர். கொல்லப்பட்டவர்கள் சார்பாக மேன்முறையீடு செய்வதற்கு சட்டமா அதிபர் ஒப்புதல் அளிக்கவில்லை.

குற்றம் சாட்டப்பட்ட 18 இராணுவத்தினரும் நவம்பர் 27 ஆம் நாள் விடுதலை செய்யப்பட்டனர். மனித உரிமைக் குழுக்களும், கொல்லப்பட்டவர்களின் உறவினர்களும் இது குறித்து அதிருப்தி தெரிவித்தனர்.

மேலும் பார்க்க
இலங்கை அரசுப் படைகளின் தாக்குதல்களின் பட்டியல்

மேற்கோள்கள்

வெளி இணைப்புகள்
Mayilanthanai massacre of Tamils remembered, தமிழ்நெட் ஆகத்து 10, 2011

1992 இல் இலங்கை
இலங்கையில் மனித உரிமைகள்
இலங்கை இராணுவத்தினரின் படுகொலைகள்
இலங்கையில் தமிழர்கள் படுகொலைகள்
இரண்டாம் ஈழப்போரில் இலங்கை இராணுவத்தினரின் தாக்குதல்கள்
இலங்கையில் பொதுமக்கள் படுகொலைகள்
மாதவன் என்ற சொற்பொருள்

மாதவன் என்ற பெயர் இந்து சமயத் தோத்திரமான விஷ்ணு சஹஸ்ரநாமத்தில் 72-வது, 167-வது, 735-வது பெயராக  மூன்றுமுறை வருகின்ற பெயர். விஷ்ணுவின் முக்கியமான பன்னிரு பெயர்களில் மூன்றாவது பெயர்.

'மா' என்பவளுடைய கணவன்

 'மா' என்றால் அலைமகளான லட்சுமி. அவளுடைய 'தவ:', அதாவது, கணவன் மாதவன்.

 'மா' வை பெயர்ச்சொல்லாகக் கொண்டால் தாய், லக்ஷ்மி, அளவு என்று மூன்று பொருள்கள். வினைச் சொல்லாகக் கொண்டால் தன்னுள் அடக்கிக் கொள்வது, அளவிடுவது, பிரித்துப் பகிர்ந்து கொடுப்பது என்றெல்லாம் பொருள் கொள்ளலாம். உலகைக் கருவாகத் தன்னுள் அடக்கிக் கொள்வதால் அவள் தான் எல்லோருக்கும் தாய்;  'மா' எனும் (பரமனின்) பரம சக்தி.

 'மா' வை 'அளவிடும் கருவி' என்று கொள்ளும்போது, அளவிடும் கருவியாக  அளவிடப்படும் பொருளின் முன்னும் பின்னும் நின்று அளக்கப்பெறும் பொருளைவிட மிகப் பெரியதாக இருப்பவள். உலகைப் படைக்கு முன்னும், மறைந்த பின் உலகமிருக்கும் அந்நிலையிலும் தொடர்ந்து நின்று அவற்றை அளவில் அடக்கி அடையாளம் காட்டுபவள்.

 செல்வத்தின் தேவதையான 'மா' செல்வமாகி நின்று அதனை அதனிடத்தில் நிலைக்கவைத்து பகிர்ந்து கொடுப்பவள்.

'மாதவனு'க்கு இதர பொருள்கள்

 (ஆதி சங்கரர் உரை) சாந்தோக்ய உபநிடதத்தில், மதுவித்தை மூலம் சூரியனை தேனாக உபாசனை செய்து பிரம்மஞானம் பெறுகிறார்கள் என்று சொல்லப்பட்டிருக்கிறது. அப்படி மதுவித்தை மூலம் உணரப்பெறும் பரம்பொருள் 'மாதவன்'.

 (பராசர பட்டர் உரை) 'மா' - மௌனம், 'த' - தியானம், 'வ' - யோகம் இவை மூன்றாலும் அறியத்தக்கவர் மாதவன். மகாபாரதம் உத்தியோக பர்வம் 71-4 இல் இதற்கு சான்று உளது. ஆதி சங்கரரும் இச்சான்றை எடுத்தாள்கிறார். 

 (இரு உரையிலும்): 'மா' எனப்படும் பரமாத்ம ஞானத்தை அளிப்பவர். இதற்கு   மேற்கோள் ஹரிவம்சத்திலிருந்து எல்லா உரையாளர்களும் எடுத்தாள்கின்றனர்.

 'மா' என்பது சித்தத்தின் போக்கு. கண்ணால் கண்டுணர்ந்த பொருள் மனதைக் கட்டுப்படுத்த மனம் அப்பொருளின் வடிவை அடைகிறது. இன்னும் மற்ற பொறிகளினாலும் மனம் இப்படித்தான் கட்டுப்படுத்தப் படுகிறது. ஆக பல பொருள்களின் வடிவைப் பெறுவதால் மனம் ஒருநிலைப்படுவதில்லை.  மௌனம், தியானம், யோகம் இம்மூன்றும் மனதைக் கட்டுப்படுத்தப் பயன்படும். பொறிகளை வெளி உணர்விற்குச் செல்லாதபடி அடக்குதல் மௌனம். அப்பொழுது நூலறிவால் ஏற்பட்ட ஆன்மிக சிந்தனையில் மனம் ஈடுபடும். கருத்தால் உணர்ந்த இத்தத்துவங்களில் மனம் பதிந்திருப்பது தியானம். இம்மனப்பதிவு நிலைத்திருப்பது யோகம்.சித்தத்தின் போக்கை நிலைநிறுத்துவதுதான் யோகம் என்பர் யோகசூத்திரத்தை உலகுக்கருளிய பதஞ்சலி முனிவர்.ஆக, மௌனம், தியானம், யோகம் இவற்றால் சித்தம் போன போக்கில் போகாதபடி நிலைநிறுத்துபவர் மாதவன்.

இவற்றையும் பார்க்கவும்

 கேசவன்

நாராயணன் என்ற சொற்பொருள்

துணை நூல்கள்

 ஸ்ரீ விஷ்ணு ஸஹஸ்ரநாம ஸ்தோத்திரம். சி. வெ. ராதகிருஷ்ண சாஸ்திரி. சிமிழி வெங்கடராம சாஸ்திரி டிரஸ்ட். 1986.
 ஸ்ரீ விஷ்ணு ஸஹஸ்ரநாம ஸ்தோத்திரம்.  உரை ஆசிரியர் "அண்ணா". ஸ்ரீ ராமகிருஷ்ண மடம். மயிலாப்பூர், சென்னை 4. 1959
 Vishnu Sahasranama. Compiled by Dr. Arulmallige Parthasarathy. Vishnu Sahasranama Trust, Bangalore. 2007.
 ஸ்ரீ ஜயமங்கள ஸ்தோத்திரம். (பதினொன்றாம் பாகம்).  பிரம்மஸ்ரீ அனந்தராம தீக்ஷிதர். சேலம் லிட்டெரரி அச்சகம். 1964.

மேற்கோள்கள்

 மந்திரங்கள்
திருமாலின் பெயர்கள்
அசித்த ரத்னவீர

அசித்த ரத்னவீர (Asitha Rathnaweera), இலங்கை பாணந்துறைப் பிரதேச அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95 பருவ ஆண்டில் இலங்கை பாணந்துறை அணி உறுப்பினராக பங்குகொண்டார்.

மேற்கோள்கள்
அசந்த ரத்னவீர - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

இலங்கைத் துடுப்பாட்டக்காரர்கள்
வாழும் நபர்கள்
நாமக்கல் கோட்டை

நாமக்கல் கோட்டை (Namakkal Fort) என்பது தமிழகத்தின், நாமக்கல் மாவட்டம், நாமக்கல்லில் உள்ள வரலாற்று சிறப்புமிக்க கோட்டையாகும். இந்தக்கோட்டை 75 மீட்டர் (246 அடி) உயரம் கொண்ட ஒரே கல்லாலான மலையின் உச்சியில் கட்டப்பட்டுள்ளது. இந்தக் கோட்டையில் ஓரு கோயிலும், மசூதியும் உள்ளன. இவை இரண்டும் நகரின் பிரபல சுற்றுலா தலங்களாக உள்ளன. தற்காலத்தில் இந்தக் கோட்டை தமிழக அரசின் தொல்லியல் துறையின் கட்டுப்பாட்டில் உள்ளது.

தொன்மவியல் 
இந்து மதத் தொன்மவியல் படி, கோட்டை அமைந்துள்ள இந்த மலையைக் கொண்டுவந்தது அனுமன் ஆவார். இந்த மலையின் வேறு பெயர்களாக நாமகிரி, சாலக்கிராமம் ஆகியவை வழங்கப்படுகின்றன. சாலக்கிராமம் என்பது விஷ்ணுவுக்கு உகந்த தெய்வீக கல் என அறியப்படுகிறது. அனுமன் இலங்கைக்கு சஞ்சீவி மலையை கொண்டு பறந்து இவ்வழியாக செல்லும்போது இங்குள்ள கமலாலயக் குளத்தைப்பார்த்து இங்கேயே அவரது காலை வழிபாட்டை செய்ய இறங்கினார். அவர் இமயமலையில் இருந்து கொண்டுவந்த சாலக்கிராமத்தை வைத்து  வழிபட்ட பின்னர், அவர் கண்களைத் திறந்து பார்த்தபோது அவர் வைத்த சாலக்கிராமக் கல் தற்போதைய அளவில் வளர்ந்துவிட்டதைப் பார்த்தார். அப்போது ஒரு தெய்வீக குரல் கல்லை இவ்விடமே விட்டுவிடுமாறு அவரைக் கேட்டது. மற்றொரு தொண்மவியல் கதையின்படி விஷ்ணுவின் அவதாரமான நரசிம்மர் இரண்யனை அழித்தபின்பும் சினம் தணியாத நிலையில் இருந்தவரை அனுமன் இந்த இடத்திற்கு அவரை அழைத்துவந்து விஷ்ணுவை மணக்க தவம் செய்துவந்த மகாலட்சுமியை விஷ்ணுவின் மனைவியாக்கினார்.

கட்டடக்கலை 
இந்தக்கோட்டை நாமக்கல் நகரின் மையத்தில் நாமகிரி என்ற பெயரில் ஒரேகல்லில் அமைந்துள்ள மலையின்மீது கட்டப்பட்டுள்ளது. இம்மலை உச்சியில் இக்கோட்டை 75 மீட்டர் (246 அடி) உயரத்தில் அமைந்துள்ளது. இந்தக் கோட்டையில் ஒருநரசிம்மர் கோயிலும், ஒரு மசூதியும் உள்ளன  இவையிரண்டும் இந்நகரத்தின் பிரபலமான சுற்றுலா தலங்களாக உள்ளன. மலை அடிவாரத்தில் உள்ள கமலாலயும் தொட்டியும், கோட்டையைச் சார்ந்து தொடர்புடையது. கமலாலயக் குளம் அடிவாரத்தில் இருந்தாலும் கோட்டையுடன் தொடர்புடையதாக உள்ளது. கோட்டை அந்த மலையில் இருந்த வெட்டப்பட்ட கற்கலைக்கொண்டே கட்டப்பட்டுள்ளது

வரலாறு 
இக்கோட்டை 16ஆம் நூற்றாண்டில் இருந்த சேந்தமங்கலம் பாளையக்காரான ராமச்சந்திர நாயக்கரால் கட்டப்பட்டது எனக் கருதப்படுகிறது, இதை கட்டியவர் மைசூர் அரசின் அதிகாரி லட்சுமி நரசய்யா என்ற கருத்தும் நிலவுகிறது . திப்பு சுல்தான் பிரித்தானிய கிழக்கிந்தியக் கம்பனியை எதிர்த்துப் போரிட இக்கோட்டையைப் பயன்படுத்தினார். கோட்டைக்கு அருகில் உள்ள கோட்டை மாரியம்மன் கோயில், ஆஞ்சநேயர் கோவில் ஆகியவை புகழ் பெற்றன. மிகப்பெரிய ஒற்றை பாறையின் (மலை) உச்சியில் கோட்டை உள்ளது.  மலையை செதுக்கி குடைவரை கோவில்கள் செய்யப்பட்டுள்ளன. இங்குள்ள நரசிம்மர் கோயிலும் அரங்கநாதர் கோயிலும் மலையை குடைந்து செய்யப்பட்டவையாகும், மலையின் கிழக்கு பகுதியில் அரங்கநாதர் கோவிலும் மேற்கு பகுதியில் நரசிம்மர் கோவிலும் உள்ளன. இக்கோயில்கள் கிபி 784ல் அதியமான் மரபைச்சேர்ந்த குணசீலன் கட்டியதாக கல்வெட்டுகள் தெரிவிக்கின்றன. இக்கோயில்களின் மண்டபங்களும் பிற கோயில்களும் பின்னால் கட்டப்பட்டதாகும். நரசிம்மர் கோவிலுக்கு நேர் எதிரே ஆஞ்சனேயர் கோவில் உள்ளது. ஆஞ்சநேயருக்கு கோபுரம் இல்லை. இந்த கோட்டை தற்போது தொல்பொருள் துறையின் கீழ் பாதுகாக்கப்படுகிறது. மலையின் வடகிழக்கில் கமலாயக்குளம் உள்ளது. அதற்கு எதிரே நாமக்கல் நகரின் பேருந்து நிலையம் உள்ளது.

காட்சியகம்

மேற்கோள்கள்

வெளி இணைப்புகள்

 boyer
நாமக்கல் மாவட்டம்
ஆரக்சன்

ஆரக்சன்  (Aarakshan, , மொழிபெயர்ப்பு: இட ஒதுக்கீடு) 2011ஆம் ஆண்டு வெளிவந்த இந்தித் திரைப்படம் ஆகும். பிரகாஷ் ஜா இயக்கி தயாரித்துள்ள இந்தப் படத்தில் சைஃப் அலி கானும் தீபிகா படுகோணும் முதன்மை வேடங்களில் நடித்துள்ளனர். முக்கிய வேடமொன்றில் அமிதாப் பச்சன் நடித்துள்ளார்.   இந்தப் படம் அரசுவேலைகளிலும் கல்வி நிலையங்களிலும் பின்பற்றப்படும் இட ஒதுக்கீட்டை மையமாகக் கொண்டு  சமூக அரசியல் நாடகமாக தயாரிக்கப்பட்டுள்ளது. ஜாவின் முந்தைய திரைப்படங்களைப் போன்றே சமூக சிக்கல்களையும் அரசியல் விவகாரங்களையும் அலசுவதாக அமைந்துள்ளது. படப்பிடிப்பின் பெரும்பகுதி போபாலில் உள்ள அப்பர் லேக்கில் எடுக்கப்பட்டுள்ளது. இந்தப் படம் இட ஒதுக்கீட்டை எதிர்ப்பதாக பட வெளியீட்டை தடை செய்ய பல ஆர்பாட்டங்கள் நிகழ்ந்த நிலையில் காவல்துறை பாதுகாப்புடன் ஆகத்து12, 2011 அன்று வெளியானது. பஞ்சாப், உத்தரப் பிரதேசம் மற்றும் ஆந்திர மாநிலங்களில் தடை செய்யப்பட்டுள்ளது. இதனை எதிர்த்து பிரகாஷ் ஜா உச்ச நீதிமன்றத்தில் வழக்கு தொடுத்துள்ளார்.

மேற்கோள்கள்

வெளியிணைப்புகள்
 அலுவல்முறை இணையதளம்
 
 
 
 

2011 இந்தித் திரைப்படங்கள்
இந்திய நாடகத் திரைப்படங்கள்
இந்திய இந்தித் திரைப்படங்கள்
வின் டீசல்

வின் டீசல் (இயற்பெயர் மார்க் சின்க்ளேர் வின்சென்ட்; July 18, 1967) ஒரு அமெரிக்க நடிகர், எழுத்தாளர், இயக்குநர் மற்றும் தயாரிப்பாளர் ஆவார். அவர் 2000 ஆம் ஆண்டுகளின் துவக்கத்தில் பல வெற்றிபெற்ற ஹாலிவுட் திரைப்படங்களில் நடித்து பிரபலமானார். இவர் ஃபாஸ்ட் அண்ட் ஃப்யூரியஸ், தெ குரோனிக்கல்ஸ் ஆஃப் ரிட்டிக், xXx, ரிட்டிக், தெ பாசிஃபயர் போன்ற மிகப் பிரபலமான படங்களில் நடித்துள்ளார்.

அமெரிக்க ஆண் திரைப்பட நடிகர்கள்
1967 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
ஆங்கில அமெரிக்கர்கள்
அமெரிக்கத் திரைப்பட இயக்குநர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
திருமாவளவன் (கவிஞர்)

திருமாவளவன் (1955 - 5 அக்டோபர் 2015) இலங்கைக் கவிஞர். இவரது இயற்பெயர் கனகசிங்கம் கருணாகரன். யாழ்ப்பாணம் வறுத்தலைவிளானைப் பிறப்பிடமாகக் கொண்டவர். யூனியன் கல்லூரியில் கல்வி கற்றார். இலங்கை சீமெந்துக் கூட்டுத்தாபனத்தில் கட்டிட தொழில்நுட்ப மேற்பார்வையாளராக பணிபுரிந்தார். மறைந்த கலைச்செல்வனின் சகோதரர். புலம்பெயர்ந்து கனடாவில் வாழ்ந்து வந்தவர்.

வெளிவந்த நூல்கள்

யுத்தத்தைத் தின்போம் 1999 (மூன்று கவிகளின் தொகுப்பு)
பனிவயல் உழவு 2000 எக்ஸில் வெளியீடு, பிரான்ஸ்.
அஃதே இரவு அஃதே பகல் 2003 மூன்றாவது மனிதன் வெளியீடு, இலங்கை.
இருள்யாழி 2008, காலச்சுவடு வெளியீடு.

இதழியல் பங்களிப்பு

கனடாவில் இருந்து வெளிவந்த 'ழ'கரம் (1996-1997) சிற்றிதழின் இணையாசிரியராக இருந்தார்.

விருது
கனடாவில் இயங்கும் தமிழ் இலக்கியத் தோட்டம் திருமாவளவனின் 'இருள்யாழி' கவிதைநூலுக்கு பேராசிரியர் ஆ.வி. மயில்வாகனம் ஞாபகார்த்த விருது வழங்கியது.

மறைவு
திருமாவளவன் புற்றுநோயின் தாக்கிய நிலையில், 2015 அக்டோபர் 5 ஆம் நாள் டொராண்டோ, இசுக்கார்பரோ நகரில் காலமானார்.

மேற்கோள்கள்

வெளி இணைப்ப்புகள்
“தமிழில் சமகாலத்தில் எந்தப் பாடலாசிரியனும் நல்ல கவிஞன் என்ற பட்டியலில் இல்லை” திருமாவளவன் நேர்காணல், வல்லினம், 01-02-2015

கனேடியத் தமிழ் எழுத்தாளர்கள்
புலம்பெயர் தமிழ் எழுத்தாளர்கள்
1955 பிறப்புகள்
2015 இறப்புகள்
ஈழத்துக் கவிஞர்கள்
யாழ்ப்பாணத்து நபர்கள்
புற்றுநோயால் இறந்தவர்கள்
கனடிய இலங்கைத் தமிழ் வம்சாவளி மக்கள்
க. சு. நவநீதகிருஷ்ண பாரதி

க. சு. நவநீதகிருஷ்ண பாரதி (1 மார்ச் 1889 - 22 திசம்பர் 1954) ஈழத்துத் தமிழறிஞரும் புலவரும் ஆவார். இவர் இயற்றிய தனிச் செய்யுள்களின் தொகுப்பாகிய உலகியல் விளக்கம் என்னும் நூலின் பதிப்பாசிரியராய் விபுலாநந்த அடிகள் பணியாற்றியுள்ளார். அடிகளின் பதிகத்தினையும், கடவுள் வாழ்த்தினையும் ஆங்கில மொழியில் எழுதப்பட்ட முன்னுரையினையும் கொண்டு 1922 இல் இந்நூல் வெளியிடப்பட்டது. திருவாசகம், நன்னூல், திருமந்திரம் போன்ற நூல்களுக்கு உரை எழுதி இலங்கையில் மட்டுமன்றி இந்தியா, சிங்கப்பூர் போன்ற நாடுகளிலும் பாராட்டுப் பெற்றார்.

வாழ்க்கைச் சுருக்கம்
நவநீதகிருஷ்ண பாரதி தமிழ்நாடு, கிருஷ்ணாபுரம், கரவட்டங்குடியில் சுப்பிரமணிய பாரதி, தைலம்மை ஆகியோருக்குப் பிறந்தார். இராமசாமிப்‌ புலவரிடம்‌ தமிழ்‌ மொழியைக் கற்றார்‌. இளம் வயதில் இலக்கணம், இலக்கியம், தருக்கம் ஆகியவற்றைக் கற்றார். நாராயணசாமி ஐயரிடம்‌ சங்க இலக்கியங்களையும்‌, அரசஞ்சண்முகனாரிடம்‌ தொல்காப்பியத்தையும்‌ கற்றுத்‌ தேர்ந்தார். தனது பதினெட்டாவது வயதில்‌ பாலைக்காடு விக்டோரியாக்‌ கல்லூரியில்‌ தமிழ்ப்‌ பண்டிதராகப்‌ பணியாற்றத்‌ தொடங்கினார்‌. இரண்டு ஆண்டுகளின் பின் திருவாவடுதுறை அம்பலவாணதேசிக சுவாமிகளுக்குத்‌ திருமுறை ஆய்வுத் துணைவராகவும்‌, தொடர்ந்து திருவாரூர்க்‌ கல்லூரியில்‌ ஆசிரியராகவும்‌ பணியாற்றினார்.

சேர் பொன்னம்பலம் இராமநாதனின் வேண்டுகோளுக்கிணங்க யாழ்ப்பாணம் பரமேஸ்வராக் கல்லூரியிலும், இராமநாதன் கல்லூரியிலும் தமிழ்ப் பண்டிதராகப் பணியாற்ற 1917 ஆம் ஆண்டில் இலங்கை வந்தார். மாவிட்டபுரத்தில்‌ இவர்‌ வாழ்ந்த வீடு மாவிட்டபுரம் கந்தசுவாமி கோவில் மேற்கு வீதிக்‌ கரையில்‌ அமைந்திருந்தது. தேசநேசன் இதழில் இவர் ஆசிரியராகவும் பணியாற்றினார். இவரது மனைவி பெயர் சவுந்தரநாயகி. சமூகசேவகி காலஞ்சென்ற பத்மாவதி பூர்ணானந்தா இவர்களது மகள் ஆவார்.

எழுதிய நூல்கள்
 உலகியல் விளக்கம் (செய்யுள் தொகுப்பு), 1922
 பாரதீயம் (3 பாகங்கள், இலக்கண நூல்), 1949 
 திருவாசகப்பேறு: சிவபுராணமும் கீர்த்தித்திருவகவலும், நாவலர் அச்சுக்கூடம், 1953
 திருவாசகம் ஆராய்ச்சிப் பேருரை, தெல்லிப்பழை, 1954
 பறம்புமலைப் பாரி (செய்யுள்கள்)
 புத்திளஞ் செழுங்கதிர்ச் செல்வம் (செய்யுள்கள்)
 திருவடிக் கதம்பம் (செய்யுள்கள்)
 காந்தி வெண்பா (அச்சில் வெளிவரவில்லை)

பட்டங்கள்
 பண்டிதர்
 புலவர்மணி - யாழ்ப்பாணம் ஆரிய திராவிட பாஷாபிவிருத்திச் சங்கம் 1952 திசம்பர் 1 இல் பொற்கிழியளித்து இப்பட்டத்தை வழங்கியது.

மேற்கோள்கள்

ஈழத்துப் புலவர்கள்
ஈழத்துத் தமிழறிஞர்கள்
1889 பிறப்புகள்
1954 இறப்புகள்
யாழ்ப்பாணத்து நபர்கள்
இலங்கைத் தமிழ் ஆசிரியர்கள்
ஈழத்து உரையாசிரியர்கள்
உரையாசிரியர்கள்
கிறிஸ்துவின் இரண்டாம் வருகை

கிறிஸ்துவின் இரண்டாம் வருகை என்பது இயேசு கிறிஸ்து, மீண்டும் விண்ணுலகிலிருந்து மண்ணுலகிற்குத் திரும்பி வருவார் என எதிர்பார்க்கப்படும் நம்பிக்கையைக் குறிக்கும். இது மனிதர் எதிர்பாரா காலத்தில் நடக்கும் என நம்பப்படுவதால் இதனை இரகசிய வருகை என்றும் அழைப்பர். இந்த நிகழ்வினைப் பற்றிய முன் அறிவிப்பு நற்செய்தி நூல்களில் உள்ளது. உலக முடிவினைப் பற்றிய எல்லா கிறித்தவப் பிரிவுகளின் நம்பிக்கையிலும் இந்த நிகழ்வு இடம் பெறுகின்றது. ஆனாலும் இது எவ்வாறு, எப்போது நிகழும் என்பதைப் பற்றிய ஒத்த கருத்து கிறித்தவ உட்பிரிவுகளினரிடையே இல்லை.

நைசின் விசுவாச அறிக்கையில் இது (இயேசு) ... சீவியரையும் மரிதவரையும் நடுத்தீர்க்க வருவார் எனக் குறிக்கப்பட்டிருக்கின்றது. இது கிறித்தவ விசுவாசங்களில் அடிப்படையான ஒன்றாகக் கருதப்படுகின்றது.

இரண்டாம் வருகையின் அறிகுறிகள்
திருத்தூதர் பணிகளின்படி:

மேலும் பெரும்பான்மையான கிறித்தவப் பிரிவுகள் இந்த நிகழ்வைப்பற்றி நம்புவது:
 உலகம் முழுமைக்கும் ஒரே பொழுதில் இது நிகழும். "ஏனெனில் மின்னல் கிழக்கில் தோன்றி மேற்குவரை ஒளிர்வது போல மானிட மகனின் வருகையும் இருக்கும்." —மத்தேயு 24:27
 எல்லோரும் காணும் படி இருக்கும். "பின்பு வானத்தில் மானிட மகன் வருகையின் அறிகுறி தோன்றும். அப்போது மிகுந்த வல்லமையோடும் மாட்சியோடும் மானிட மகன் வானத்தின் மேகங்களின்மீது வருவார். இதைக் காணும் மண்ணுலகிலுள்ள எல்லாக் குலத்தவரும் மாரடித்துப் புலம்புவர்." —மத்தேயு 24:30
 எல்லோரும் கேட்கும் படி இருக்கும். "அவர் தம் தூதரைப் பெரிய எக்காளத்துடன் அனுப்புவார். அவர்கள் உலகின் ஒரு கோடியிலிருந்து மறு கோடிவரை நான்கு திசைகளிலிருந்தும் தேர்ந்துகொள்ளப்பட்டவர்களைக் கூட்டிச் சேர்ப்பார்கள்." —மத்தேயு 24:31
  இறந்த நீதிமான்கள் உயிர்த்தெழுவர். "கட்டளை பிறக்க, தலைமை வானதூதரின் குரல் ஒலிக்க, கடவுளுடைய எக்காளம் முழங்க, ஆண்டவர் வானினின்று இறங்கி வருவார்: அப்பொழுது, கிறிஸ்து மீது நம்பிக்கை கொண்ட நிலையில் இறந்தவர்கள் முதலில் உயிர்த்தெழுவர்." —1 தெசலோனிக்கர் 4:16
 ஒரே பொழுதில் இறந்து உயிர்த்தோரும், உயிரோடு இருப்போரும், கிறிஸ்துவைச் சந்திக்க நடு வானில் எடுக்கப்படுவர்.' "பின்னர் உயிரோடு எஞ்சியிருக்கும் நாம், அவர்களோடு மேகங்களில் எடுத்துக் கொண்டு போகப்பட்டு, வான்வெளியில் ஆண்டவரை எதிர்கொள்ளச் செல்வோம். இவ்வாறு எப்போதும் நாம் ஆண்டவரோடு இருப்போம்." —1 தெசலோனிக்கர் 4:17

இரண்டாம் வருகையின் நாள்
"அந்த(இரண்டாம் வருகை) நாளையும் வேளையையும் பற்றித் தந்தை ஒருவருக்குத் தவிர வேறு எவருக்கும் தெரியாது. விண்ணகத் தூதருக்கோ மகனுக்கோ கூடத் தெரியாது." என்று இயேசு மத்தேயு 24:36-இல் கூறியுள்ளார். எனினும் இரண்டாம் வருகை எப்போது நிகழும் என்பது குறித்து பல சபையினர் பலமுறை முன் அறிவித்தும் நடவாமல் போனது.

மேற்கோள்கள்

கிறித்தவ இறையியல்
விவிலிய முன் அறிவிப்புகள்
இயேசு
கிடைக்குழு 4 தனிமங்கள்

கிடைக்குழு 4 தனிமங்கள்(Period 4 elements) தனிம அட்டவணையில் உள்ள நான்காவது கிடை வரிசையில் உள்ள தனிமங்களை குறிக்கிறது. இந்த வரிசைகளில் தனிமங்கள் தம் அணு எண்களில் அதிகரித்தலை பொறுத்து வரிசைப் படுத்தப்பட்டுள்ளன. ஒரு கிடை வரிசையில் இருக்கும் ஒரு தனிமத்தை ஒத்த பண்புகளை உடைய மற்ற தனிமங்களும் அதே வரிசையில் அமைந்து இருப்பது குறிப்பிடத்தக்கது. 
கிடைக்குழு 4 ல்  பொட்டாசியம் K,கால்சியம் Ca ,இசுக்காண்டியம் Sc ,டைட்டானியம் Ti ,வனேடியம் V, 
குரோமியம் Cr ,மாங்கனீசு Mn,இரும்பு Fe ,கோபால்ட் Co ,நிக்கல் Ni ,செப்பு Cu , 
துத்தநாகம் Zn,காலியம் Ga,செர்மானியம் Ge ,ஆர்செனிக் As ,செலீனியம் Se , 
புரோமின் Br ,கிருப்டான் Kr என்று பதினெட்டு தனிமங்கள் உள்ளன. இவை அனைத்தும் s ,p மற்றும் d-வலைக்குழுவை சார்ந்த தனிமங்களாகும்.

தனிமங்கள்
{|
| colspan="3" | தனிமம் || வேதியியல் தொடர் || எதிர்மின்னி அமைப்பு
|-bgcolor="#ff6666"
|| 19 || K || பொட்டாசியம் || கார உலோகங்கள் || [Ar] 4s1
|-bgcolor="#ffdead"
|| 20 || Ca || கால்சியம் || காரக்கனிம மாழைகள் || [Ar] 4s2
|-bgcolor="#ffc0c0"
|| 21 || Sc || இசுக்காண்டியம் || தாண்டல் உலோகங்கள் || [Ar] 3d1 4s2
|-bgcolor="#ffc0c0"
|| 22 || Ti || டைட்டானியம் || தாண்டல் உலோகங்கள் || [Ar] 3d2 4s2
|-bgcolor="#ffc0c0"
|| 23 || V || வனேடியம் || தாண்டல் உலோகங்கள் || [Ar] 3d3 4s2
|-bgcolor="#ffc0c0"
|| 24 || Cr || குரோமியம் || தாண்டல் உலோகங்கள் || [Ar] 3d5 4s1 (*)
|-bgcolor="#ffc0c0"
|| 25 || Mn || மாங்கனீசு || தாண்டல் உலோகங்கள் || [Ar] 3d5 4s2
|-bgcolor="#ffc0c0"
|| 26 || Fe || இரும்பு || தாண்டல் உலோகங்கள் || [Ar] 3d6 4s2
|-bgcolor="#ffc0c0"
|| 27 || Co || கோபால்ட் || தாண்டல் உலோகங்கள் || [Ar] 3d7 4s2
|-bgcolor="#ffc0c0"
|| 28 || Ni || நிக்கல் || தாண்டல் உலோகங்கள் || [Ar] 3d9 4s1 (*)
|-bgcolor="#ffc0c0"
|| 29 || Cu || செப்பு || தாண்டல் உலோகங்கள் || [Ar] 3d10 4s1 (*)
|-bgcolor="#ffc0c0"
|| 30 || Zn || துத்தநாகம் || தாண்டல் உலோகங்கள் || [Ar] 3d10 4s2
|-bgcolor="#cccccc"
|| 31 || Ga || காலியம் || குறை மாழை || [Ar] 3d10 4s2 4p1
|-bgcolor="#cccc99"
|| 32 || Ge || செர்மானியம் || உலோகப்போலி || [Ar] 3d10 4s2 4p2
|-bgcolor="#cccc99"
|| 33 || As || ஆர்செனிக் || உலோகப்போலி || [Ar] 3d10 4s2 4p3
|-bgcolor="#a0ffa0"
|| 34 || Se || செலீனியம் || மாழையிலி || [Ar] 3d10 4s2 4p4
|-bgcolor="#ffff99"
|| 35 || Br || புரோமின் || உப்பீனி || [Ar] 3d10 4s2 4p5
|-bgcolor="#c0ffff"
|| 36 || Kr || கிருப்டான் || அருமன் வாயு || [Ar] 3d10 4s2 4p6
|}

மேற்கோள்கள்

தனிமக் குழுக்கள்
நூர் சுல்தான்

நூர் சுல்தான் (, ), கசக்ஸ்தானின் தலைநகரமும் இரண்டாவது பெரிய நகரமும் ஆகும். இந்நகரம் முன்னர் அக்மோலின்ஸ்க் (, , 1961 வரை), செலினோகிராட் (, , 1992 வரை) மற்றும் அக்மோலா (, , 1998 வரை) ஆகிய பெயர்களால் அறியப்பட்டது.6 மே 1998 அன்று முதல் 19 மார்ச் 2019 வரை இது அஸ்தானா என மறு பெயரிடப்பட்டிருந்தது. 20 மார்ச் 2019 அன்று, நீண்டகாலமாக ஆளும் கசாக் ஜனாதிபதி நூர்சுல்தான் நசர்பயேவின் நினைவாக அவர் ராஜினாமா செய்த சிறிது நேரத்திலேயே தலைநகர் அஸ்தானாவிலிருந்து அதன் தற்போதைய பெயரான நூர்-சுல்தான் எனப் பெயர் மாற்றப்பட்டது.

கசக்ஸ்தானின் மிகப்பெரிய நகரமாக அல்மாத்தி விளங்குகின்றது. 2010 ஆகஸ்ட் முதல் நாளில் இதன் உத்தியோகபூர்வ மக்கட்தொகை 708,794 ஆகும். இது கசக்ஸ்தானின் வட மத்திய பகுதியில் அக்மோலா மாகாணத்தில் அமைந்துள்ளது.

மேற்கோள்கள்

மேலும் படிக்க

வெளி இணைப்புகள் 

 
 Official website of the BIE

கசக்கஸ்தானின் பிராந்தியங்கள்
ஆசியத் தலைநகரங்கள்
கசக்கஸ்தான்
1807

1807  (MDCCCVII) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு செவ்வாய்க்கிழமையில் ஆரம்பமானது.

நிகழ்வுகள் 
 சனவரி - இலங்கையில் 2% கடை வரி (Bazaar tax) கொண்டுவரப்பட்டது.
 பெப்ரவரி - முதலாம் நெப்போலியன் ரஷ்யாவின் மீது படையெடுத்தான்.
 மார்ச் 2 – ஐக்கிய அமெரிக்காவினுள் அடிமைகளை இறக்குமதி செய்வதற்குத் தடை விதிக்கும் தீர்மானம் அமெரிக்கக் கீழவையில் நிறைவேற்றப்பட்டது. இது 1808, சனவரி 1 இல் நடைமுறைக்கு வந்தது.
 மார்ச் 25 - அடிமை வணிகம் பிரித்தானியப் பேரரசில் முற்றாகத் தடை செய்யப்பட்டது.
 மார்ச் 25 - உலகின் முதலாவது பயணிகள் தொடருந்து சேவை வேல்சில் தொடங்கப்பட்டது.
 மார்ச் 29 - 4 வெஸ்டா என்ற சிறுகோள் கண்டுபிடிக்கப்பட்டது.
 ஜூன் 6 - நிலநடுக்கம் போர்த்துகலைத் தாக்கியது.
 சூலை 7 – சூலை 9 – பிரான்சு, புரூசியா, உருசியா ஆகியன தில்சிட் உடன்படிக்கையில் கையொப்பமிட்டன. நெப்போலியனும் உருசியப் பேரரசன் முதலாம் அலெக்சாண்டரும் பிரித்தானியருக்கு எதிராக ஒன்று சேர்ந்தனர்.
 ஆகத்து 17 - ராபர்ட் ஃபுல்ட்டனின் முதலாவது அமெரிக்க நீராவிப்படகு நியூயார்க்கில் இருந்து புறப்பட்டது. இதுவே உலகின் முதலாவது வர்த்தக நீராவிப்படகு ஆகும்.
 திசம்பர் 10 - சென்னையில் நிலநடுக்கம் ஏற்பட்டது.

நாள் அறியப்படாதவை
தமிழ் புளூட்டாக் இலங்கையில் வெளியிடப்பட்டது.

நாள் அறியப்படாத நிகழ்வுகள் 
 உலகின் மிகப்பழைமையான கால்பந்து மைதானம் விரெக்ஸ்ஹாமில் கட்டப்பட்டது.

தொடர் நிகழ்வுகள் 
 நெப்போலியனப் போர்கள் (1799-1815)
 ரஷ்ய-துருக்கிப் போர், 1806-1812

பிறப்புக்கள் 
அந்தோனி மரிய கிளாரட்
 சூலை 4 - கரிபால்டி, நவீன இத்தாலியின் தந்தை (இ. 1882)
 மார்ச் 21 - சைமன் காசிச்செட்டி, ஈழத்துப் புலவர் (இ. 1860)
ராபர்ட் ஈ. லீ
வில்லியம் திரேசி

இறப்புக்கள்

1807 நாற்காட்டி

மேற்கோள்கள்